Stravinskij forelskede sig allerede som barn i musikken. Som otteårig overværede han en opførelse af [[Pjotr Ilitj Tjajkovskij|Pjotr Tjajkovskijs]] ballet ''Tornerose'' (1889) på Marinskijteatret. Oplevelsen førte til en livslang interesse for ballet såvel som for Tjajkovskijs musik. Han begyndte at gå til [[klaver]] som niårig, og modtog også undervisning i [[musikteori]] og [[komposition]].<ref>White, ''Stravinsky'', 6-7.</ref> Som femtenårig mestrede han [[Felix Mendelssohn|Felix Mendelssohns]] første klaverkoncert (1830). I samme periode færdiggjorde han en omarrangering af en [[Aleksandr Glasunov]]-[[strygekvartet]] for klaver. Glasunov havde efter sigende ikke høje tanker om Stravinskij, som han anså for umusikalsk.<ref>Dubal, ''Essential Canon'', 564.</ref>
Musik Historie